cyanic-selkie/wikianc huggingface dataset:
T-35
T-35 var en tung sovjetisk stridsvogn med fem tårn, produsert på 1930-tallet og i begrenset bruk under andre verdenskrig. Den viste seg å være lite effektiv i kamp. Bestykningen i hovedtårnet var en 76,2-mm kanon og i de fire mindre tårnene henholdsvis to maskingevær og to 45 mm-kanoner, som var plassert foran og bak. På bildet kan den kortløpede 76,2 mm-kanonen sees øverst, og en langløpet 45-mm kanon i det ene tårnet (til venstre i bildet) i fronten. I det andre fronttårnet (til høyre i bildet) kan et maskingeværløp skimtes. T-35 hadde et mannskap på 11 og veide 45,000 kg.
Jan Fougner
Jan Fougner satt i kommunestyret i Sarpsborg for partiet Høyre på 80-tallet.
Mikronettsted
Et mikronettsted, også kjent som mikrosite eller minisite, er et begrep innen webdesign, og refererer til en enkeltstående nettside eller en samling av flere sider som fungerer som et hjelpende supplement til et hovednettsted.
På et mikronettsted kan virksomheter promotere et enkelt produkt eller produktgruppe. En brusprodusent lager gjerne et sprelsk og ungdommelig mikronettsted for et av produktene, mens hovednettstedet til foretaket bevarer et klassisk, profesjonelt utseende. Bilprodusenter presenterer gjerne en ny hybridbil på et eget mikronettsted, og i tillegg til å vise fram selve bilen kan produsenten også forklare hvordan hybridteknologi fungerer. En organisasjon lager gjerne egne mikronettsted for større hendelser eller konferanser.
Et mikronettsted finnes som oftest som et hjelpende supplement til et hovednettsted, og det er vanlig for mikronettsted å ha sine egne webadresser.
HP Foods
HP Foods Limited er et britisk matvareselskap som blant annet produserer HP Sauce og sausemerkene Lea & Perrins og Daddies. Selskapet ble etablert i 1875 og har hovedkontor i Birmingham i England.
Selskapet, som tidligere var kjent som Midlands Vinegar Company og Smedley HP Foods Limited, ble oppkjøpt av Imperial Foods, en avdeling innen Imperial Group. HP Foods Ltd ble beholdt av Imperials morselskap Hanson plc selv etter fisjonen av Imperial Group. Det ble solgt til Groupe Danone SA i 1988 for 199 millioner GBP, og Danone solgte det i juni 2005 videre til Heinz for 470 millioner GBP. Overtakelen ble imidlertid i oktober samme år henvist til det britiske konkurransetilsynet, som etter en gjennomgang godkjente overtakelsen, og Heinz begynte deretter prosessen med å integrere det nye selskapet i sin virksomhet.
I 2007 ble den historiske Aston-fabrikken i Birmingham revet, og produksjonen av sausmerkene HP og Daddies ble flyttet til Nederland. Produksjonen av Worcestershire sauce ble flyttet tilbake til Worcester.
James Walter McFarlane
James Walter McFarlane (født 12. desember 1920 i Sunderland, død 9. august 1999 i Norfolk) var professor i europeisk litteratur og utgiver av The Oxford Ibsen.
Oppvekst
Han startet sin akademiske karriere i 1947 som foreleser ved Institutt for tyske og skandinaviske studier ved King's College, Durham University. Her ble han kjent med nordmannen Harald Næss og med svensken Åke Leander. De kom begge til å øve avgjørende betydning for den retning McFarlanes forskningsinteresser tok.
U218 Videos
U218 Videos er en DVD med musikkvideoer av U2, utgitt samme dag som U218 Singles i 2006. Samlingen inneholder deres mest poulære videoer fra «New Year's Day» i 1983 til «The Saints Are Coming» i 2006. DVD-en inneholder to versjoner av «Walk on» og «Stuck in a Moment You Can't Get Out of».
Arkadij Sjevtsjenko
Sjevtsjenko var den øverste sovjetiske embetsmann noen sinne som hoppet av til Vesten. Som spion forsynte han amerikanerne med viktig informasjon om Sovjetunionens indre anliggender, og deres planer for SALT II-avtalen. Avhoppet kostet Sjevtsjenkos kone livet, og han selv ble dømt til døden in absentia i Moskva. Sjevtsjenko utga sine memoarer i 1985 med boken Brudd med Moskva, som ble en bestselger.
Shoprite
Shoprite er Afrikas største dagligvarekjede. De har 886 utsalg i 17 land over hele Afrika, de indiske øyer og sørlige Asia. Selskapets hovedkontor ligger i Western Cape-provinsen i Sør-Afrika. Shoprite holdings er børsnotert i Sør-Afrika, Namibia og Zambia. Aksjene er fordelt på 5 000 aksjonærer.
MAN
MAN SE, tidligere Maschinenfabrik Augsburg-Nürnberg AG, er et tysk industrikonsern med hovedsete i München i delstaten Bayern. Den største delen av konsernet utgjøres av MAN Truck & Bus som produserer nyttekjøretøyer, mens en mindre del av omsetningen kommer fra MAN Diesel & Turbo som produserer turbiner og skipsmotorer, og MAN Latin America.
I 2008 hadde firmaet ca. 51 300 ansatte i 120 land. MAN har helt eller delvis eide datterselskap i India, Polen, Tyrkia, Kina, USA, De forente arabiske emirater, Sør-Afrika, Usbekistan, Portugal, Østerrike og Tyskland.
MANs bussproduksjon ble slått sammen med Neoplan i 2001, og det resulterende selskapet heter Neoman. MAN produserte frem til 1960-årene også traktorer, og er kjent for å ha vært først ute med dieselmotor på traktorene.
Mack Trucks
Mack er en amerikansk produsent av lastebiler. De kan spore sin historie tilbake til brødrene John, Augustus og William Mack drev bilverksted-virksomhet i Brooklyn, New York rundt 1900.
Mack produserte busser i 1900, og i 1902 startet de Mack Brothers Company i New York. Til å begynne med kalte de merket sitt Manhattan, men fra 1910 brukte de familienavnet. I 1911 solgte de selskapet. Under første verdenskrig solgte de over 6 000 lastebiler til det amerikanske og britiske forsvaret.
Under andre verdenskrig produserte de lastebiler og motorer for de allierte styrkene. I 1969 patenterte de luftfjæring for hytta.
Fra 1979 og framover kjøpte Renault seg inn i Mack, og i 1990 overtok de hele selskapet. I 2001 overtok Volvo selskapet, men Renault beholdt 15% av aksjene.
I Norge
For tiden representeres Mack gjennom Renault Trucks i Norge.
Ormen Lange
I 1947 bestilte Norsk Brændselolje A/S en semitrailer med toakslet tilhenger, og satte den i trafikk året etterpå. Lastebilen som brenselstransportkjøretøy vakte oppsikt med sin størrelse og sitt volum på 30 000 liter, et enormt volum i en tid da normalfrakten var på 3 til 4 000 liter. Dette ble ikke overgått før i 1970 da Lillehammer-Ringsaker A/S tok i bruk et Scania vogntog med 30 700 liter. Vogntoget fikk bred omtale i pressen, blant annet fastslo bladet Teknikk for alle at dette var «Skandinavias største tankbiltog», og det var også internasjonal oppsikt på dette fenomenet. BP tok sin stolthet av dette, ettersom ekvipasjen var i disses tjeneste, at man presenterte dette på to sider i sin jubileumsbok BP Fifty Years in Pictures fra 1959.
W. Myhre A/S sto for leveransen av vogntoget, som besto av trekkvogn og semitrailer fra Mack med typebetegnelse LJSW som betyr treakslet LJ-serie, og tilhenger fra Fruehauf. Det hadde sandstrøere foran fremste drivaksel for den faste ruten mellom Sjursøya og Bønsdalen, noe som var nødvendig på smale vinterveger. I 1962 ble bilen solgt til Ola Bratvold Tungtransport som etter flere år satt den i lagring fram til 2000. Da tomten flyttes, ble bilen overtatt av Dagfinn og Tor Vidar Frydenlund. Semitraileren og trekkvognen er bevart, men ikke tilhengeren som forbli forsvunnet senest 2009.
Peter A. Lorentzen
Peter Anton Lorentzen (født 1958) er en norsk oversetter og musiker som har oversatt verker fra engelsk og amerikansk litteratur.
Han første oversettelsesoppdrag i 1987 var Tidsmaskinen av H.G. Wells. Etter dette har oversatt titler fra forfattere som Dan Brown, John Grisham og Michael Connelly for blant annet Hjemmet, Gyldendal og Bazar Forlag.
Chisago County
Chisago County er et fylke i den amerikanske delstaten Minnesota. Det ligger i de østlige delene av staten og grenser mot Pine County i nord, Washington County i sør, Anoka County i sørvest, Isanti County i vest og mot Kanabec County i nordvest. Det har også grense mot delstaten Wisconsin i øst.
Chisago totale areal er 1 146 km² hvorav 64 km² er vann. I 2000 hadde fylket 41 101 innbyggere og administrasjonssenteret ligger i byen Center City.
Fylket er som mange andre fylker i Minnesota sterkt influert av de mange svenske innvandrerne som slo seg ned her på midten av 1800-tallet. Det var her Vilhelm Moberg gjorde sine forhåndsstudier for trilogien Utvandrerne på 1950-tallet. De fiktive personene Karl-Oskar og Kristina Nilsson fra Ljuder i Småland slo seg ned ved innsjøen Ki-Chi-Saga som senere fått navnet Lake Chisago. Arven etter de tidlige nybyggerne hedres årlig med Karl Oskar Days i byen Lindstrom. Fylket har fått sitt navn etter den største innsjøen i fylket, Lake Chisago.
U218 Singles
U218 Singles er et samlealbum utgitt av det irske rockebandet U2 i 2006. Albumet inneholder 16 gamle låter, en hittil ikke utgitt, og en coverversjon av «The Saints Are Coming» som ble gjort sammen med Green Day.
Austin-Healey 100
Austin-Healey 100 var en sportsbil som ble produsert mellom 1953 og 1956 av British Motor Corporation. Den var utviklet av Donald Healey, og ble produsert av Healeys selskap med deler fra Austin A90. Healey bygget én enkelt Healey 100 for bilutstillingen i London i 1952, og denne imponerte BMC, som eide Austin, så mye at de inngikk en avtale med Healey om produksjon.
Bilene ble bygget fra sommeren 1955, og ble erstattet av BN2-modellen året etter. BN2 var utstyrt med en firetrinns manuell girkasse, men var ellers ganske lik. En 100m-pakke var også tilgjengelig, med en 100 hk (82 kW) motor. En annen variant var 50 biler med aluminiumskarosseri, 100S, som hadde 132 hk (98 kW).
De siste 100-modellene, BN4 i 1956 (2+2 seter) og BN6 i 1958 (2 seter) hadde sekssylindrede motorer, og fikk betegnelsen 100-6. Disse delte motorer med modellen Austin-Healey 3000, som erstattet 100-modellene.
Navnet 100 kommer fra Donald Healey, som navnga bilene etter det faktum at de var blant få biler som kunne oppnå 100 mph (160 km/t), i motsetning til Austin-Healey 3000, som er navngitt for sitt sylindervolum på 3000 ccm.
Røyrvik Bygdatun
Røyrvik Bygdatun er et bygdemuseum i Røyrvik kommune, ved Røyrvik kirke. Det ble etablert i 1985 under ledelse av museumsbestyrer Nina Rørvik.
Museet består av et tun med verneverdige gårdsbygninger, deriblant hovedlåna «Nyvikstugu». I nærheten er også en sørsamisk avdeling med gamme og bur. Utstillingsrom kan man finne i hovedlåna, der spesielt mange jerngjenstander er utstilt. Bygdas gruvehistorie er vist i Gjersvika, der museet har en tømmervilla fra 1913 i dragestil, opprinnelig bygd som direktørvilla for Grong Gruber. Bygdespelet i Røyrvik fremføres på tunet.
Robyn Davidson
Robyn Davidson (født 6. september 1950 i Queensland, Australia) er en australsk eventyrer og forfatter best kjent for sin bok om at hun i 1977 krysset over den store ørkenen i Vest-Australia alene med fire kameler og en hund. Boken heter Tracks, og kom på norsk med tittelen Egne veier i 2000.
Ahmed Yassin
Sheikh Ahmed Ismail Yassin (arabisk: الشيخ أحمد ياسين) (født ca. 1937, død 22. mars 2004) var leder og grunnlegger av Hamas inntil han ble drept i et israelsk helikopterangrep. En av Hamas syv grunnleggere i 1986. Yassin grunnla Hamas sammen med Muhammad Jamal al-Netshen fra Hebron, Jamal Mansour fra Nablus, Sjek Hassan Yousef, Mahmud Muslih fra Ramallash, Jamil Hamami fra Jerusalem og Ayman Abu Taha fra Gaza ifølge Sjek Hassan Yousefs sønn, Mussab Hassan Jussef
Karel Kodejška
Karel Kodejška (født 20. mars 1947) er en tidligere tsjekkisk skihopper som representerte Tsjekkoslovakia.
Hans største meritter er fra skiflyging, der han ble verdensmester i 1975. Han har også en bronsemedalje fra mesterskapet i 1973.
I tillegg har Kodejška en sjetteplass fra storbakkerennet i VM 1974 i Falun.
Observatorio metrostasjon
Observatorio er en metrostasjon på Linje 1 til Mexico bys metro. Den ligger i det administrative distriktet Álvaro Obregón, vest for bykjernen. Stasjonen fungerer som den vestlige endestasjonen til linje 1.
Stasjonssymbolet avbilder en stilisert kuppel på et astronomisk observatorium. Den er oppkalt etter det nasjonale astronomiske observatoriet til Universidad Nacional Autónoma de México, som ligger på en bakketopp nær stasjonen. På grunn av lysforurensningen som oppsto ved urban vekst og bebyggelse, ble det gjort om til et planetarium.
Hermann Gmeiner
Hermann Gmeiner (født 23. juni 1919 i Alberschwende i Vorarlberg i Østerrike, død 26. april 1986 i Innsbruck) var en østerriksk filantrop og grunnlegger av SOS-barnebyer.
Bakgrunn
Hermann Gmeiner ble født som det sjette av ni barn i en bondeslekt i Vorarlberg. Da han var fem år døde moren, og hans eldste søster Elsa tok ansvaret for de minste barna og ble den viktigste omsorgspersonen for ham. På grunn av gode skoleresultater fikk han et stipend som gjorde det mulig for å ham å gå på gymnaset i Feldkirch.
Annen verdenskrig
I 1940 ble han innkalt til krigstjeneste, og tjenestegjorde i Finland, Russland og Ungarn. Han ble såret flere ganger, og kom tilbake til hjemstedet i 1945, der han tilbragte flere måneder på lasarett og deretter tok fatt på et medisinstudium.
Arbeid for foreldreløse barn
Gmeiner utviklet en plan for å bygge et hus til barna, hvor en «mor» gav dem omsorg – og ikke bare et hus, men en hel «barneby».
Arbeidet for foreldreløse barn tok etterhvert det meste av tiden til Gmeiner, slik at han gav opp medisinstudiet, med tungt hjerte, i 1949. Samme år startet han arbeidet med å realisere den første barnebyen. Han tenkte seg at dersom nok mennesker gav bare en schilling kunne arbeidet la seg finansiere. Da han grunnla SOS-barnebyer i 1949 startet han med en kapital på bare 600 schilling, som var alle hans oppsparte midler. Gmeiners idé om barnebyer med en mor, brødre og søstre ble møtt med latterliggjøring og lite støtte, men borgermesteren i småbyen Imst, Josef Koch, lovet foreningen en gratis tomt til den første barnebyen. På julaften 1950 åpnet det første barnebyhuset, og året etter var det fem hus med 45 barn i den første barnebyen. I årene som fulgte ble det etablert flere barnebyer i Østerrike og andre land i Europa.
I 1960 ble SOS-Kinderdorf International etablert, som en internasjonal paraplyorganisasjon for barnebybevegelsen, med Gmeiner som president. Organisasjonen tok etterhvert initiativ til å opprette SOS-barnebyer også utenfor Europa. I 1963 åpnet en barneby i Daegu i Korea, og senere fulgte barnebyer i Amerika og Afrika. I dag finnes det over 500 SOS-barnebyer og totalt over 2100 SOS-programmer over hele verden. Gmeiner ble nominert til Nobels fredspris en rekke ganger. Selv understreket han alltid at arbeidet bare var mulig takket være alle støttespillerne rundt om i verden.
Hermann Gmeiner døde i Innsbruck i 1986. Han er begravet i SOS-barnebyen i Imst.
Schneider CA1
Schneider CA1 (opprinnelig Schneider CA eller Schneider Char d'Assault) var den første franske stridsvognen. Den ble utviklet under første verdenskrig for å få slutt på stillstanden i skyttergravskrigen. Tanken var at stridsvognen skulle lage åpninger i fiendens piggtråd og uskadeliggjøre maskingeværstillinger. 400 Schneider CA1 ble produsert ved SOMUA i Paris mellom september 1916 og august 1918.
Utvikling
Schneider var en større fransk våpenprodusent. Tidlig under første verdenskrig hadde de fått beskjed om å utvikle traktorer for å trekke tungt artilleri. I forbindelse med utviklingen av disse begynte Schneider å eksperimentere med beltedrift.
Design
Schneider CA1 var bygget over et Holt traktorchassis og hjuloppheng. Skroget var formet som et båtskrog foran for å lette forseringer av skyttergraver, samme funksjon hadde to bøyde stålplater montert bak skroget. Foran var den utstyrt med en kutter for å trenge gjennom piggtrådsperringer. En 75 mm kanon var plassert i en pongtong foran på høyre side og den hadde to 8 mm Hotchkiss mitraljøser, en på hver side av skroget.
CA1 hadde som de fleste stridsvogner fra den første verdenskrig dårlig ventilasjon for mannskapet, men skruefjærene som hjulopphenget var utstyrt med gav en behageligere forsering av ulendt terreng enn hva som var vanlig. Ellers var CA1 en primitiv stridsvogn. Den var vanskelig å manøvrere, kanonens bevegelighet var begrenset og bensintankene, som var montert på sidene, tok lett fyr hvis de ble truffet. Ofte var et geværskudd nok til å sette stridsvognen i brann.
Senere varianter
Schneider utviklet flere varianter med tårn og bedre bestykning. Disse var kjent som CA2, CA3 og CA4. Bare prototyper ble laget av CA2 og CA3 og CA4 forlot ikke tegnebrettet.
I tjeneste
Omtrent 400 CA1 ble bygget, men en del av disse uten kanon og mitraljøser og brukt som transportkjøretøyer. En prototype ble bygget med en 47 mm kanon i et lite tårn og fikk navnet CA2. Den ble aldri satt i produksjon, men førte til at Schneider CA ble CA1. Mot slutten av krigen ble Schneider CA1 faset ut til fordel for Renault FT-17.
Etter første verdenskrig
Etter krigen ble noen av stridsvognene bygget om til støtteroller. Noen ubevæpnede CA1 ble overført til den amerikanske hæren i Frankrike i 1918. Seks vogner ble solgt til Spania som var i aksjon i Marokko mellom 1923 og 1926. De fire gjenværende vognene tok del i den spanske borgerkrigen på republikanernes side.
Det finnes kun en Schneider CA1 igjen, den er utstilt ved Musée des Blindés i Frankrike og er den eldste kjørbare stridsvognen i verden.
Animatrix
Animatrix (2003; eng.: The Animatrix) er en samling av ni kortfilmer basert på Andy og Larry Wachowskis populære kultfilm The Matrix. Animasjonsfilmene tar i bruk CG-animering og japansk animé. Kjente animékunstnere og regissørerer fra Japan, Korea og USA avsatte tre år på prosjektet. Filmene finner sted i Matrix-universet, hvor menneskers skjebne står på spill i hver kortfilm som varer mellom seks og 16 minutter.
Handlingsreferat
På midten av det 21. århundre blir menneskeheten offer for deres egen forfengelighet og korrupsjon. De utvikler kunstig intelligens, og bygger snart en hel rase med sansende roboter med kunstig intelligens for å tjene dem. Mange av robotene er tjenere ment å samhandle med mennesker, og er bygget i humanoid form. Men på grunn av det økende antall mennesker som aldri behøver å arbeide lenger, har de aller fleste blitt doven, innbilsk og korrupt. Til tross for dette var maskinene fornøyde med å tjene menneskeheten. Forholdet mellom mennesker og maskiner forandres i år 2090, når en android blir truet av eieren.
Androiden, kalt B1-66ER, dreper eieren sine, kjæledyrene hans, samt en mekaniker som blir bedt om å deaktivere roboten. Dette var den første hendelsen med en kunstig intelligent som dreper et menneske. B1-66ER blir arrestert og stilt for retten, men rettferdiggjør forbrytelsen som selvforsvar. Påtalemyndighetene argumenterer for at maskiner ikke har de samme rettighetene som mennesker, og at mennesker har rett til å ødelegge eiendommen. B1-66ER taper rettssaken, og blir ødelagt.
Over hele den industrialiserte verden bryter det ut store sivile forstyrrelser når roboter, sammen med deres menneskelige støttespillere og sympatisører, alle reiser seg i protest. Opptøyer og protester som «The Million Machine March» utspiller seg over hele USA og Europa. Men myndighetene tar i bruk dødelig makt mot maskinene, og deres menneskelige støttespillere. I frykt for et globalt robot-opprør lanserer regjeringer over hele verden en masseutrenskning for å ødelegge alle roboter (og deres menneskelige sympatisører)
Millioner av roboter, og deres støttespillere, over hele verden blir deretter massakrert. Men de overlevende fører en masse-eksodus til deres egen nye nasjon i sivilisasjonens vugge, Mesopotamia, i en ørken. De kaller sin nye nasjon «Zero One» som blomstrer, og teknologien øker eksponentielt. Maskinene begynner å produsere effektiv, svært avansert kunstig intelligens. Dette styrker den nye nasjonens økonomi, samtidig som de regjerende menneskelige nasjonenes økonomier lider mer og mer. Etter hvert blir hele den globale industrielle basen konsentrert i Zero One, noe som fører til et globalt børskrakk. FNs sikkerhetsråd kaller til et krise-møte ved FNs hovedkvarter i New York City, for å diskutere en embargo og militær blokade av Zero One.
Dette blokkerer solen ute, i håp om å frata maskinene solenergi - deres primære energikilde. Men dette setter også i gang en verdensomspennende hungersnød, og fullstendig kollaps av biosfæren. Mer og mer overveldet innser de få gjenværende menneskelige regjeringslederne som er igjen, at de ikke har noe annet valg enn å overgi seg - eller risikere fullstendig utryddelse. Ved FNs hovedkvarter signerer representanten for Zero One vilkårene for overgivelse. Deretter detonerer Zero One-representanten et skjult termonukleært våpen i seg selv. Noe som ødelegger FNs hovedkvarter, hele New York City, og den siste av menneskehetens ledelse. Maskinene oppnår dermed en fullstendig seier.
Men dette kommer etter store kostnader og etterlater dem som mestere over et utbrent skall av en verden. Etter krigen bygger robotene massive kraftverk, der mennesker i all hovedsak blir omgjort til levende batterier. For å holde fangene bedøvet, skaper maskinene en slags virtuell virkelighet kalt Matrix, hvor de mater den virtuelle verden inn i fangenes hjerner og sletter minnene fra deres tidligere liv. Dermed blir den første Matrix-prototypen laget.
Oversikt
Oversikt over kortfilmene:
Tobias Sjögren
Tobias Sjögren (født 23. oktober 1970 i Göteborg) er en svensk jazzgitarist og komponist, utdannet master of arts (1996), kjent fra bl.a. soloplater (Hymn 1994, Tobias Sjögren 2002) og flere samarbeid. Dikt av Gunnar Ekelöf ble tonesatt i utgivelsen Ord På Golvet (1995) med Joakim Milder saksofon og Johannes Lundberg bass. Med saksofonist Christian Vuust samlet han grønlandsk musikk (1995), musikk som kan høres på flere av hans utgivelser, som The Thule Spirit (Virgin Records 1997), der norske Per Jørgensen medvirker i trio.
Fra 1993 medvirket han i Lars Danielssons gruppe European Voices sammen med bl.a. Nils Petter Molvær og Marilyn Mazur på flere utgivelser. Han har ledet trioen Northern Voices med Vuust og Audun Kleive (1998–) som har resultert i Shaman (Q-rious music, 2003). Med Per Jørgensen, som han har samarbeidet med siden 1990, utkom Unspoken songs (Curling Legs, 2006) med hans egne komposisjoner i en lavmælt Pat Metheny-stil, også fremført på MaiJazz 2006.
Han skrev musikk til Thomas Eisenhardts ballett Meget Krafigt Glemt (København, 1996), samt installasjons-forestillingen Mörker (Göteborg 2000).
Johan Hampus Furuhjelm
Johan Hampus Furuhjelm var født i svensk adelsfamilie i Helsingfors. Han var sønn av Otto Wilhelm Furuhjelm (1794–1871) og Ulrika Johanna Fredrika Fock (1795–1856). Han fikk hjemmeundervisning, men i alderen av 15 i 1836 kom inn på marinekorps. Etter korpset Furuhjelm tjenestegjorde i den Russiske Østersjøflåten i 1838–1846. I 1845 fikk han løytnantsrang. I 1843–1844 deltok han i hydrografisk arbeid i Finskebukta, i 1846–1847 tjenestegjorde han på Svartehavet.
I 1850 fikk Furuhjelm en ny stilling i Russisk-Amerikansk Selskap som Novoarkhangelsk havnets kommanderende og seilte fra Kronstadt til Novoarkhangelsk ombord på skipet «Nikolaj I». Han ankom til Novoarkhangelsk i april 1851 og seilte derfra til Hawaii, California og Kina på vegne av Russisk-Amerikansk Selskap. I 1854 han var ansatt i havnetskommanderende i Ajansk og i 1858 ble han Russisk Alaskas guvernør. I løpet av hans ledelse på Alaska bidro han til utvikling av skipsbygging, knyttet gode naboforhold med indianere, prøvde å forsone fiendtlige sider. I 1859 Furuhjelm ble gift med Anna von Shoultz. I løpet av 5 år i Alaska fikk ekteparet Furuhjelm tre døtre. Den eldste, Anni Furuhjelm, senere ble en av hovedpersoner i internasjonal kvinnebevegelse og medlem av Finlands Parlament.
I 1864 Johan Furuhjelm overga sine guvernørs plikt til Dmitrij Maksutov som ble den siste Alaskasguvernør. Sommeren 1864 familie Furuhjelm dro til Russland. I 1865-1870 Furuhjelm tjenestegjorde som militærguvernør i Primorskij Kraj. I februar 1871 var han ansatt i sjef av russiske havn på Stillhavet. I denne perioden bidro han meget til utvikling av Vladivostok og Primorskij Kraj, åpnet Amur Telegraph Company, flere fyr og skipdokker. I 1872–1874 var han flagmann på Den Russiske Østersjøflåten. I 1874–1876 Johan Furuhjelm var guvernør av byen Taganrog i Sør-Russland hvor han åpnet det første bibliotek. Blant besøkere av biblioteket var den berømte forfatteren Anton Tsjekhov. I 1878–1880 Furuhjelm tjenestegjorde som kommanderende av havnen i Revel, det russiske navnet for Tallinn.
Norsktoppen
Norsktoppen er et norsk musikkprogram som gikk på NRK Radio fra 1973 til 2008. Pådriverne for å etablere et slikt program var Arne Bendiksen og en samlet platebransje. Målet var å få det samme som svenskene hadde hatt siden 1962; en ukentlig rangering av nasjonale poplåter basert på en fagjury og lytternes forslag, basert på en avspilling av kandidatene i forkant («Kanskje på Norsktoppen»).
Første sending gikk den 20. januar 1973. Siste sending gikk 20. desember 2008.
Om programmet
Utelukkende norske tekster var tillatt, i den første perioden som var ledet av Jon Anders Helseth (og Svein Byhring); Erik Heyerdahl vikarierte. Under Totto Osvolds ledelse ble det i 1986 tillatt også med utenlandske tekster, og nye programledere var Rita Westvik og Jarl Goli, etterfulgt av Eva Glorvigen, Tine Holm, Rune Gokstad, Rune Alstedt, Hege Hagaløkken, Jon Henriksen (Q-Jon) (som også har vært representert med egenkomponert sang på listen i en hel uke), og Terje Myklebost før produsenten Kristian Lindeman overtok i 1991, og hadde ansvaret til 2004. Fra 2005 overtok tidligere innhopper Vidar Lønn-Arnesen. Innhoppere var Merete Glorvigen, Steinar Fjeld, Erik Rasmussen, Hanne Hoftun og Sven Ole Engelsvoll.
Balladen om Morgan Kane med Benny Borg var første ukevinner. Tidenes norsktoppmelodi ble ved 30-årsjubileet i 2003 kåret til å være «Rock Machine» med New Jordal Swingers. 30 år med norsktoppen ble utgitt samtidig (Tylden Records).
Nedleggelse
NRK besluttet i februar 2008 å legge ned Norsktoppen fra nyttår 2008/09, noe som resulterte i sterke reaksjoner fra mange. Det ble også tatt opp i Stortinget.
Årets norsktoppmelodier
Ved hvert årsskifte var det naturlig å kåre årets melodi.
Sovetskij (Leningrad oblast)
Sovetskij (russisk: Советский, svensk: Sankt Johannes, finsk: Johannes) er et tettsted i Vyborg rajon i Leningrad oblast i Russland. Tettstedet ligger på Det karelske nes. Navnet Sovetskij ble tildelt i 1948. thumb|left|upright|Byen ligger i den del av Viborgs län som ble avstått til Russland i 1944. Før 1944 var Sankt Johannes en finsk kommune i Viborgs län.
Joschka Fischer
Joseph Martin «Joschka» Fischer (født 12. april 1948 i Gerabronn i Tyskland) er en tysk tidligere politiker (De grønne). Han var Tysklands visekansler og utenriksminister i den rød-grønne koalisjonen fra 1998 til 2005 og president Det europeiske råd 1. januar 1999 til 30. juni 1999.
Barndom og ungdom
Fischer ble født som tredje barn av ungarsktyske foreldre, som hadde måttet forlate Budapest i 1946 etter at Ungarn var blitt okkupert av Sovjetunionen. Hans fornavn «Joschka» er avledet av Jóska, en ungarsk kortform for Josef (ungarsk József).
Fischer var som ung medlem av organisasjonen Revolutionärer Kampf. Han deltok i voldelige demonstrasjoner og er fotografert i slagsmål med en politimann, noe han har erkjent. Fischer har ikke erkjent at han og vennen Daniel Cohn-Bendit skjulte våpen for RAF. Fischer har hevdet at han lånte ut bilen sin til Hans-Joachim Klein og at han først senere brakte i erfaring at den var brukt til transport av våpen stjålet av amerikanske styrker.
Karriere
Joschka Fischer ble en av de første grønne representantene i det tyske parlamentet i 1983. Han var også medlem av den grønne regjeringen i Hessen, som miljøvernminister, og ble kjent for å ha avlagt ministereden i joggesko, som nå er utstilt i Deutsches Ledermuseum i Offenbach.
Som utenriksminister nedsatte Fischer 11. juli 2005 en uavhengig historiekommisjon som avla sin innstilling 21. oktober 2010. Kommisjonen har vist at det tyske utenriksdepartementet var systematisk delaktig i jødeforfølgelsene under den andre verdenskrigen og at diplomatenes karriere fortsatte uavbrutt etter 1945.
Privatliv
Joschka Fischer giftet seg for femte gang 29. oktober 2005 med iranske Minu Barati (født 1976).
Kronometer
Et kronometer er et urverk i en klokke som er testet og sertifisert til å møte spesifikke presisjonsstandarder. I Sveits kan bare urverk som er sertifisert av Contrôle Officiel Suisse des Chronomètres (COSC) kalles kronometre.
Uttrykket kronometer brukes også for å beskrive marine kronometre, som brukes til astronomisk navigasjon. Det første marine-kronometret ble konstruert av John Harrison i 1730. I 1761 hadde han laget en forbedret versjon (kalt H4), og fikk etterhvert utbetalt belønningen den britiske regjeringen hadde utlovet for konstruksjonen av et nøyaktig skipskronometer. Dette var det første urverket som var nøyaktig nok til at et fartøys øst/vest-posisjon (lengdegrad) kunne fastslås ved å måle solvinkelen. De neste 250 årene var et nøyaktig kronometer helt essensielt for enhver form for sjø- eller luftnavigasjon, inntil innføringen av GPS på slutten av det 20. århundre. Marine-kronometret brukes i praksis ikke i navigasjon i dag.
Mekaniske kronometre
Kronometre har ofte inkludert forskjellige innovasjoner for å øke nøyaktigheten. Harde stener som diamanter, rubiner og safirer blir ofte brukt i lagrene for å minske friksjon og redusere slitasjen på urverket. Urmakere benyttet seg gjerne av de fysiske egenskapene til edelmetaller som gull, platina og palladium.
Komplikasjoner
Når man snakker om klokker, er komplikasjoner i mekaniske klokker en spesialfunksjon utover det å vise tiden. Eksempler på slike komplikasjoner er:
I dag
Atomur og radiostyrte ur har gjort mekaniske ur overflødig for vitenskapelige og industrielle formål, men noen urprodusenter lager fortsatt kronometre.
Offisielt sertifiserte kronometre
Over 1 000 000 urverk sertifiseres hvert år av COSC, flesteparten i mekaniske armbåndsur. Ifølge COSC er et kronometer et høy-presisjonsurverk som kan vise sekunder og har et urverk som er testet over flere dager i forskjellige posisjoner, ved forskjellige temperaturer av en nøytral instans (i praksis COSC). Hvert urverk er testet i flere dager i fem forskjellige posisjoner og tre forskjellige temperaturer. Alle sveitsiske klokker med påskriften chronometer inneholder et sertifisert urverk.
Gush Etzion
Gush Etzion (hebraisk: גוש עציון, Etzion-blokken) refererer til en gruppe jødiske landsbyer etablert i 1920 sør for Jerusalem ved den nordre delen av Hebron-fjellet i Judea. Landsbyene ble ødelagt under Den arabisk-israelske krig 1948. Gush Etzion refererer også til en gruppe israelske bosetninger som ble etablert etter seksdagerskrigen i 1967 i det samme området, som etter hvert hadde fått betegnelsen Vestbredden.
Wilhelm Blystad
Sosialt sinnelag
På 1920-tallet fikk han bygget et kulturhus for befolkningen på Torshov og omegn. Bygget stod ferdig i 1928 og er i dag kjent som Kulturslottet Soria Moria. Bygget rommet en kino, en filial av Deichmanske bibliotek, spisesteder og leiligheter.
Forretningsvirksomhet og politikk
Blystad etablerte i 1906 sin egen fabrikk i tekstilbransjen, Blystad Fabrikker. Denne lå i Sandakerveien 52, og er kjent som Blystadboligen. Fra 1930 drev han større skogeiendommer og sagbruk på Sokna.
Blystad satt i Oslo bystyre i årene 1917–1928. Han var medlem i vergerådet 1918–22 og også styremedlem i Oslo Lysverker.
Idrett
Blystad representerte IK Tjalve, og ble senere klubbens formann og deretter æresmedlem.
Han deltok i Sommer-OL 1908, der han først konkurrerte i 110 meter hekk, men fullførte ikke løpet, og ble slått ut. Sernere kom han på åttendeplass i stående høydehopp, med et hopp på 1,42. På nasjonalt nivå ble han norsk mester på 110 meter hekk i 1904, og vant sølv i 1900 og 1902. Han ble også norgesmester i høydehopp i 1902, og vant sølv i 1903 og 1904. Han ble også tre ganger norgesmester i femkamp.
Blystad var i 1917 med på å etablerte Oslo Idrettskrets (opprinnelig Kristiania Kredsforbund for Idræt, senere Oslo Distriktslag) og var formann fra starten til 1924. Han fikk også oppsatt en pokal, kjent som Blystadpokalen.
Innsatsen som idrettsleder gjorde at Blystad ble tildelt Friidrettsforbundets bragdmerke og forbundets fortjenstmedalje i sølv, Svenska Idrottsförbundets ordentegn og den svenske Vasaordenen.
Washington County (Minnesota)
Washington County er et fylke i den amerikanske delstaten Minnesota. Det ligger i de østlige delene av staten og grenser mot Chisago County i nord, Dakota County i sør, Ramsey County i vest og mot Anoka County i nordvest. Det har også grense mot delstaten Wisconsin i øst.
Washington totale areal er 1 096 km² hvorav 81 km² er vann. I 2000 hadde fylket 201 130 innbyggere og administrasjonssenteret ligger i byen Stillwater.
Pedro Velho
Pedro Velho er en kommune i delstaten Rio Grande do Norte i nordøstregionen av Brasil.
Grense
Grense er et politisk, rettslig eller avtalemessig fastsatt skille mellom to geografiske områder. Eksempler på grenser er riksgrenser eller nasjonalgrenser mellom to ulike stater, delstatsgrenser mellom delstater, kommunegrenser mellom kommuner, eiendomsgrenser mellom eiendommer og bruksgrenser for ulik bruk, utnytting eller freding av landareal. Grenser finnes ikke bare i horisontalplanet, men også vertikalt, som øvre og nedre grenser for kontrollert luftrom.
Grenser kan være markert med stengsel som gjerder, skilt eller annet, eller de kan bare være synlig på kart. Grenser kan ha påvirkning på ferdsel, handel og annen bruk av områdene de skiller. Kryssing av grenser kan være begrenset til grenseoverganger, og hva som er tillatt å ha med kan være regulert. Det kan være krav til pass eller visum for å krysse mange riksgrenser, og det kan være toll for å føre visse varer over dem. Grenser kan være skille mellom forskjellige jurisdiksjoner, slik at ulike lover og regler gjelder på hver side av grensen.
Naturlige grenser
Naturlig grenser kan inkludere følgende:
Anton Kalinitsjenko
Anton Jevgenjevitsj Kalinitsjenko (russisk: Антон Евгеньевич Калиниченко) (født 22. juli 1982 i Kemerovo) er en russisk skihopper.
Han debuterte i verdenscupen i 1999. Han ble nummer 41 av 47 deltakere i VM i skiflyging i Vikersund i 2000. I VM i Lahtis i 2001 ble han nummer 42 av 50 deltakere i storbakken; i OL i Salt Lake City i 2002 deltok han i kvalifiseringen til rennet i storbakken, men greide ikke å kvalifisere seg.
Etter 2002 greide han ikke å komme på verdenscuplaget, og hadde som beste sammenlagtplassering 15.-plass i FIS-cupen 2005/06. Han var med i vinter-universiaden i 2005 og 2009, med 16.-plass i storbakken i Yabuli i 2009 som beste individuelle plassering.
I sitt første verdenscuprenn på ni år var han på det russiske laget som ble nummer 3 i lagkonkurransen i Kuusamo 27. november 2011. Hans beste plassering i verdenscupen kom i Engelberg 17. desember 2011, da han ble nummer 24.
I VM i skiflyging i Vikersund i 2012 ble Kalinitsjenko nummer 40 av 40 deltakere i det individuelle rennet og var med på det russiske laget som endte på 9.-plass i laghopp.
Nogometni/Fudbalski Savez Bosne i Hercegovine
Nogometni/Fudbalski Savez Bosne i Hercegovine (NFSBIH) er særidrettsforbundet for fotball i Bosnia-Hercegovina med tilholdssted i hovedstaden Sarajevo. NFSBIH er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i Bosnia-Hercegovina. Forbundet ble grunnlagt i 1992 etter oppløsningen av Jugoslavia og ble medlem av FIFA i 1996 og UEFA i 1998.
NFSBIH arrangerer blant annet Premijer liga (landets øverste divisjon), Kup Bosne i Hercegovine (den nasjonale cupen) og Super kup NS Bosne i Hercegovine (den nasjonale supercupen).
FeltOrnitologene
FeltOrnitologene er en landsdekkende ideell organisasjon som har til formål å fremme interessen for og kunnskapen om praktisk ornitologi i Norge, med fokus på forekomsten av sjeldne fugler ("bomber"). Foreningen ble etablert våren 1998 under navnet BombeVarsler'n (BV'n), og hadde som hovedbeskjeftigelse å drifte et varslingssystem med samme navn. Varslingssystemet gjorde det for første gang mulig for en observatør å umiddelbart formidle funn av sjeldne fugler til alle som var tilknyttet nettverket samtidig, gjennom en-til-mange-relasjon, hvilket ga andre fugleinteresserte muligheter til raskt å komme og se ("krysse") fuglen. Varslingssystemet var opprinnelig basert på personsøker-teknologi, men da Telenor la ned sitt personsøkernett høsten 2003, ble systemet flyttet over til en SMS-basert løsning (BV-mobil), som i 2011 ble erstattet av det svensk-utviklede, Internett-baserte systemet Bird Message Service (BMS), der en applikasjon på mobiltelefonen kommuniserer med en server over GPRS/3G. FeltOrnitologene fører også rangeringslister over de personene som har registrert flest fuglearter i Norge, og utgir tidsskriftet Feltornitologen (Årbok) en gang pr. år.
Folkerepublikken Polens grunnlov
Folkerepublikken Polens grunnlov (polsk Konstytucja Polskiej Rzeczypospolitej Ludowej) ble vedtatt 22. juli 1952. Den erstattet «marsgrunnloven» fra 1921 og «den lille grunnloven» fra 1947. Den nye polske grunnloven var basert på Sovjetunionens grunnlov fra 1936 («Stalin-grunnloven»). Den russiske teksten ble revidert av Stalin og senere oversatt til polsk. Grunnloven sikret kommunistpartiet en dominerende stilling i Polen, og legaliserte Lublin-komitéens styre etter 1944.
Grunnloven brøt med maktfordelingsprinsippet, og introduserte isteden proletariatets diktatur. Den ble endret 24 ganger. Den mest kjente endringen skjedde i 1976, da det ble tatt inn i grunnloven at Polen var en sosialistisk stat, at kommunistpartiet PZPR var den ledende kraft i å bygge sosialismen og at det bestod et evig vennskap mellom Polen og Sovjetunionen.
Fra 1989 var grunnloven bare kjent som «Polens grunnlov», i det landets navn ble endret etter kommuniststyrets sammenbrudd. Grunnloven gjennomgikk frem til 1992 omfattende revideringer for å avvikle det kommunistiske styret. Den fortsatte likevel som midlertidig grunnlov frem til 1997, da den ble opphevet og erstattet av Republikken Polens grunnlov.
Forfatningen av 3. mai 1791 var en konstitusjon som ble vedtatt av Polen-Litauen den 3. mai 1791 i Kongeslottet i Warszawa og deretter vedtatt av nasjonalforsamlingen Sejm. Den var den første moderne konstitusjon i Europa, og den andre konstitusjonen i verden etter USAs grunnlov. Som minne om denne konstitusjonen ble 3. mai utpekt til Polens nasjonaldag.
Georges Cziffra
Georges Cziffra (født 5. november 1921, død 17. januar 1994) var en ungarsk klassisk pianist.
Et forsøk på å rømme fra det sovjetstyrte Ungarn førte til fengsling og tvangsarbeid i perioden 1950–1953. I 1956, etter en rettssak, fikk Cziffra tillatelse til å dra til Wien, hvor han begynte sin internasjonale karriere. Senere dro han videre til London og Frankrike. Georges Cziffra døde i Senlis, Frankrike, 72 år gammel.
Cziffra har spilt inn Franz Liszts virtuosverker. Han har også gjort innspillinger av mange av Frédéric Chopins komposisjoner.
MaliVai Washington
MaliVai Washington (født 20. juni 1969 i Glen Cove i New York) er en tidligere profesjonell amerikansk tennisspillere.
Washington ble profesjonell tennisspiller i 1989 og han vant fire singletitler i løpet av sin tenniskarriere. Han var som best nummer elleve (1992) på rankingen over verdens beste singlespillere. Han spilte en Grand Slam-finale, i 1996 møtte han nederlandske Richard Krajicek i Wimbledon-finalen, han tapte med 3-6, 4-6, 3-6.
Washington deltok på det amerikanske Davis Cup-laget i 1993 og 1996 -97, han spilte 5 Davis Cup-kamper hvorav han vant tre.
Manosque
Manosque er en kommune i departementet Alpes-de-Haute-Provence i regionen Provence-Alpes-Côte d'Azur sørøst i Frankrike.
Rosendal skole
Rosendal skole er en privat barne- og ungdomsskole som ligger i utkanten av Mjøndalen sentrum i Drammen kommune i Viken. Elevene kommer fra flere omliggende kommuner: Øvre Eiker, Modum og Asker.
Skolen eies og drives av Syvendedags Adventistene.
Identitetsmatrise
I lineær algebra er identitetsmatrisen, eller enhetsmatrisen, en n×n matrise med verdien 1 på hoveddiagonalen og 0 på de resterende plassene. Identitetsmatrisen har samme funksjon i matrisemultiplikasjon som tallet 1 i vanlig multiplikasjon.
Uttrykket «identitetsmatrise» er første gang kjent brukt fra 1908, der det forekommer i to tekster i en utgave av Transactions of the American Mathematical Society. Tidligere kjente betegnelser var enhets-matrise (unit matrix) og matrise-enhet (matrix unity), fra hhv. 1881 og 1858.
Definisjon
For n = 1 er I definert som for n = 2 som for n = 3 som og generelt er der matrisen har n rader og n kolonner.
Enhetsmatrisen kan også uttrykkes ved tensornotasjon som der \delta_{ij} angir Kronecker-delta.
Edo (by)
Edo (japansk: 江戸, bokstavelig «anløp til bukten» eller «elvemunning»), også rōmajisert som Yedo eller Yeddo, er det tidligere navnet på dagens japanske hovedstad Tokyo. Det var setet for regjeringsmakten for Tokugawa-shōgunatet som hersket over Japan fra 1603 og fram til 1868. Tokugawa-shogunatet regjerte landet fra borgen i Edo frem til Meiji-restaurasjonen. I løpet av denne perioden vokste byen til å bli en av de største i verden og huset en urban kultur sentrert rundt forestillingen om en «flytende verden» (Ukiyo).
Travis Brigley
Travis Brigley, født 16. juni 1977 i Coronation, Alberta, Canada er en kanadisk ishockeyspiller. Han har spilt for NHL-klubbene Calgary Flames og Colorado Avalance. Under lockouten i NHL i sesongen 2004-2005 ble han Norgesmester for Vålerenga.
Tonstad skole
Tonstad skole er en grunnskole i bydelen Tiller i Trondheim kommune. Den ble bygd i 1981, og har (høsten 2009) ca. 450 elever. Rektor er Jannike Strugstad.
Rett ved siden av Tonstad skole ligger fotballbanen TOBB Arena Sør, tidligere kjent som Trondheim kunstgress sør (TKS) som drives av Tiller Fotball.
Birger Brodtkorb
Birger Brodtkorb (født 3. juli 1891 i Tjøtta i Alstahaug, død 24. juli 1935 i Oslo) var en norsk friidrettsutøver som spesialiserte seg i stille høyde- og lengdehopp. Han representerte Kristiania IF.
Han deltok under Sommer-OL 1912, der han kom på 12.-plass i stille lengde. Han deltok også i stille høyde, men hoppet 1,40 meter og kom ikke til finalen. Han ble aldri norsk mester, men fikk NM-sølv i 1912, bak sin klubbkamerat Henry Olsen.
Chris Mason
Christopher Mason (født 20. april 1976 i Red Deer i Alberta) er en canadisk ishockeyspiller. Han er målvakt og har i perioden fra 1998 til 2008 spilt for NHL-klubben Nashville Predators, bortsett fra sesongen 2002-2003 da han spilte for Florida Panthers og sesongen 2004-2005 da han under lockouten i NHL ble Norgesmester for Vålerenga med en redningsprosent på 93,35. Mason blir regnet som en av de beste målvaktene i norsk ishockey gjennom tidene. Sommeren 2008 ble han solgt til St. Louis Blues og spilte der frem til sommeren 2010 da han signerte en kontrakt med Atlanta Thrashers.
15. april 2006 ble han den niende målvakten i NHLs historie som har fått godskrevet en skåring da Phoenix Coyotes' løper Geoff Sanderson laget et selvmål og Mason var den siste Nashvillespilleren som hadde hatt pucken.
Stridsvognmine
En stridsvognmine er en landmine spesielt laget for å slå ut fiendtlige stridsvogner. De er gjerne mindre følsomme og har mer eksplosiver enn antipersonellminer. De ble først tatt i bruk i større utstrekning under andre verdenskrig.
Eksterne lenker
地雷
Semule
Semule (også semulegryn eller semolina) er den innerste og hardeste delen av hvetekjernen. Den er brukt for å lage grøter,  puddinger, pasta, pepperkaker og couscous. Semulegryn er en del av det tradisjonelle norske kostholdet, og en får kjøpt det i de fleste dagligvareforretninger i Norge.
Semolina (semulegryn) kommer fra italiensk, og betyr semi-malt, dvs. at kjernen i hvetekornet males til store partikler, og ikke til mel. Semolina, som brukes til å lage den tradisjonelle pastaen, blir malt fra durumhvete. I Norge og andre deler i verden har semulegryn fra hvete tradisjonelt sett blitt brukt til å lage grøter, puddinger og kaker. Semule blir for eksempel også brukt for å lage «knödel» i det sentraleuropeiske kjøkken.
Næringsinnhold
100 gram semulegryn gir 338 kcal (1416 KJ) og inneholder om lag 12 gram protein, 66 gram karbohydrat og 2 gram fett.
Luftlandsetting
En luftlandsetting er en militær operasjon for å sette militære styrker (luftbårne styrker) på bakken ved hjelp av fallskjerm, glidefly eller direkte fra helikopter.
Infanteri sluppet i fallskjerm ser på seg selv som spesialtrente soldater, og innehar fallskjermvingen, mens tropper landsatt via glidefly, helikopter, og transportfly landet på flyplass, normalt regnes som regulært infanteri.
Eksempler er tysk landsetting av soldater på Fornebu under andre verdenskrig og amerikanske operasjoner med større antall helikoptre under Vietnamkrigen. Mest kjent for luftlandsetting med glidefly var Airspeed Horsa som ble benyttet av britene under invasjonen i Normandie 6. juni 1944
Brandy Norwood
Brandy Rayana Norwood (født 11. februar 1979) er en amerikansk soulsangerinne.
Hun er født i McComb, Mississippi, men familien bodde senere i Los Angeles, California. I barndommen viste hun interesse for musikk og musikalske opptredender. Hun var med på mange slags show siden begynnelsen av 1990-årene, og hun sang med på platene til gruppene Norment og Immature. Siden oppnådde hun noe oppmerksomhet med tittelrollen i den afroamerikanske sit-comen Moesha. Sitt virkelige gjennombrudd fikk hun med albumet Never say never. Hun har også siden spilt i flere filmer.
Hun var også dommer i sesong 1 av America's Got Talent sammen med David Hasselhoff og Piers Morgan.
Liberala samlingspartiet
Liberala samlingspartiet var et svensk liberalt riksdagsparti i perioden 1900–1924. Partiet ble etablert 16. januar 1900 ved en fusjon mellom Folkpartiet og de to liberale grupperingene Bondeska og Friesenska diskussionsklubbarna. I tillegg sluttet en del lantmannapartister og partiløse seg til det nye partiet. Frisinnade landsföreningen etablert to år senere ble partiets riksorganisasjon.
Partiet var i regjering 1905–06, 1911–14 (Karl Staaff) og 1917–20 (Nils Edén).
Jacob Bjerknes
Jacob («Jack») Aall Bonnevie Bjerknes (født 2. november 1897 i Stockholm, død 7. juli 1975 i Los Angeles, California) var en norsk-amerikansk meteorolog.
Han var sønn av meteorologen Vilhelm Bjerknes (1862–1951), en av pionerene i den moderne værvarsling. Moren var Sofie Honoria Bonnevie, Kristian Bjerknes (arkitekt og museumsdirektør) var hans bror og Kristine Bonnevie (Norges første kvinnelige professor) var en tante. Morfaren var Jacob Aall Bonnevie.
Virke
Han var medlem av en gruppe meteorologer, kalt Bergensskolen, som Vilhelm Bjerknes ledet i utviklingen av modellen som forklarer dannelsen, forsterkingen og oppløsingen av ekstratropiske sykloner, det vi kaller lavtrykk, og som introduserte konseptet om fronter, skarpe grenser mellom to forskjellige luftmasser. Dette konseptet er kjent som den norske syklonmodellen.